
Prooemium. 

Legi  academicae  satisfacturus  praesens  conscripsi 
■ opusculnm,  cuius  argumentum : „De  cura  medici  cir- 
ca Tcconvalescentes^*  omni  reflexione , et  uberiori 
perlustratione  dignum  mihi  videbatur.  Quot  quaeso  ae- 

I 

gri  periculo  quamvis  ipsius  morbi  iam  superato,  suam 
aut  medici  negligentiam  quoad  convalescentiae  curam 
sua  vita  non  iam  luebant?  quot  et  quales  recidivos 

I morbos  quotidie  fere  enasci  non  videmus  ex  conva- 
lescentia non  attente  tractata?  Imparem  me  quidem 
gravis  huius  thematis  elaborationi  sentio , pluraquc 
manca  et  imperfecta  hic  esse  sincere  fateor;  ast  aequo 

I velis  Lector  Benevole  pensitare  animo  tironem  me!- 

s 


4 


dicum  in  omnis  tlicmatis  pertractatione  pluribus  pre- 
mi difficultatibus,  si  eam  vel. ad  minimum  dignitatis 
litterariae  gradum  deducere  tentaret.  Quod-si  vero 
alii  me  doctiores  in  elaboratione  memorati  argumen- 
ti meliora  et  perfectiora  praestabunt,  me  quoque 
operi  omni  respectu  digno  aliquid  contribuisse  iu- 
vabit. 

Dabam  Pestini  mense  Julio  1843. 


netor. 

§.  1. 

Convalescentiae  nomine  intelligimus  statum  illum  pecu 
liarem , intermedium  inter  morbum  profligatum , et  sanitatem 
pristinam  recuperandam,  in  quo  aeger  magnam  secum  ter 
propensionem  in  morbos  recidivos.  Hinc  merito  plunmi  me- 
dicorum tempus  convalescentiae  ad  ipsius  morbi  decursuni 
pertinere  asserentes , illud  qua  proprium  huius  stadium  omni 
aevo  considerarunt.  Crisibus  enim  quamvis  feliciter  peractis, 
et  symptomatibus  sic  dictis  pathognornonicis  quamvis  plenarie 
evanidis,  non  paucas  tamen  convalescentiae  tempore  o ser- 
vamus processus  vitalis  abnormitates,  quae  e morbo  praegresso 
propullulantes,  huius  quoque  typum,  atque  etiam  characterem 

praeseferunt. 

§.  2. 

Neque  mirum,  cur  tempore  convalescentiae  tot  recidi- 
vas observemus  summe  periculosas  aegros  intra  paucos  dies 
enecantes,  vel  morbis  diuturnis  chronicis  originem  praeben- 
tes. Organismus  enim  profligationem  morbi  praegressi  omni 
ratione  efticere  moliens , hoc  suo  molimine  non  solum  virium, 
sed  et  materiarum  iacturam  et  alienationem  patitur,  unde  pro 
diversis  relationibus  major  vel  minor  in  eodem  exoritur  dis- 
positio in  morbos  recidivos  posthumos,  qui  accedente  vel  mi- 
nima causa  occasionali  debilitatum  alioquin  processum  vitalem  . 
omni  atrocia  infestant,  luctaeque  novae  novo  cum  processu 
morboso  ineundae  imparem  supprimunt.  Summi  itaque  est  mo- 
menti eum,  quem  convalescentiae  nomine  intelligimus  statum, 
bene  nosse,  omniaque,  quibus  status  hic  post  graves  imprimis 
morbos  so  se  manifestat,  scire  symptomata. 

Syiii|itomala  conralcisceiitiae 

§.  3. 

Inter  haec  sequentia  praecipue  memoratu  digna  sunt 
debilitas  organismi  universalis  cum  summa  iuncta  sensilitate, 
inacilentia  diversi  gradus,  musculorum  marcor,  et  notabilis 
in  perficiendis  functionibus  suis  languor,  hinc  animi  deliquia 
sub  corpore  erecto,  vertigo,  susurrus  aurium,  lassitudo  spon- 
tanea , aliaque  debilitatum  processum  vitalem  manifestantia 
signa  quae  ex  languente  circulatione  et  reliquarum  functionum 
inertia  originem  trahunt.  Huius  generis  symptomata  sunt ; pal- 
lor faciei  et  totius  corporis,  pulsus  celer,  debilis,  mollis; 
sudores  nocturni , species  febriculae  ad  vesperam  ut  plurimum 
ingruens;  appetitus  ab  initio  exiguus,  sensim  sensimque  ad 
bulimum  usque  crescens ,' cui  si  per  largiorem  cibum  satisfit, 
anorexia,  nausea,  vomitusque  succedunt.  Lingua  plerumque 
fere  muco  albo  tecta , alvus  tarda  aut  suppressa  , urina  lar- 
giori saepe  copia  missa, 

§•  4. 

Haec  depicta  convalescentiae  imago  non  semper  eadem 
nobis  se  se  repraesentat  ratione,  sed  pro  diversitate  morbi 
praegressi  quoad  characterem , extensionem,  durationein  etr. 
nec  non  pro  diversitate  individuorum  morbo  affectorum  quoad 
constitutionem,  temperamentum,  vitae  genus  etc.  status  con- 
valescentiae alium  atque  diversum  induit  characterem.  Hinc 
facile  intelligendum , cur  symptomata  convalescentiae  apud 
nonnullos  aegros  veram  debilitatem , apud  alios  vero  statum 
erethisticum , aut  torpidum  et  inertem  manifestent.  Omni  ta- 
men in  casu  symptomata  superius  recensita  sat  clare  testantur 
aegros  morbo  vix  exantlato  pro  sanis  nunquam  esse  habendos, 
quia  corpus  universum  morbo  praegresso  debilitatum  et  m 

l»rioreni  aegritudinem  pronum  levi  e causa  in  recidivas  ruit, 
lualo  superato  inulto  periculosiores.  Minime  igitur  aegri  sibi 
bene  consulunt,  qui  e periculo  vix  emersi,  reliquias  morbi 
diaeta  bona  et  lauta  absque  omni  medici  auxilio  debellari 
posse  autumant. 


Nimium  certe  foret , limitesque  opusculi  hujus  transgre- 
derer, si  historiam  convalescentiae  post  omnes  et  singulos  mor- 
bos hic  depingere  tentarem.  Sufficiet  itaque  rem  ex  generali 
magis  conspectu  considerare,  atque  divisione  illa  in  therapia 
maxime  consveta  etiam  hic  utentes,  convalescentiam  primo 
post  morbos  acutos,  deinceps  eam  post  morbos  chronicos  per- 
tractabimus. Maxima  vero  attentione  digna  est  convalescen- 
tia post  morbos  acutos  illos,  qui  febrium  nomine  veniunt. 
Recidivae  enim  post  huius  generis  morbos  locum  saepe  ha- 
bentes assidua  tantum  et  circumspecta  medici  cura  praecave- 
ri possunt.  Hac  e causa  convalescentiam  post  morbos  febriles 
specialius  exponere  iuvabit,  ita  tamen,  ut  hic  tantum  ea  post 
febres  cardinales , ad  quas  innumerae  ali^  facili  negotio  re- 
vocari possunt,  perlustretur. 

s Coiiyalescentia  post  fetores 
iiiflamiiiatorias. 

§•  6. 

Febres  inflammatoriae,  quae  tertio,  quinto,  aut  septimo 
die  summum  vehementiae  gradum  attingere  solent,  plerumque 
distinctis  signis  criticis  terminari  observantur,  ubi  tum  sub 
felici  omine  die  quinto,  septimo,  aut  decimo  quarto  conva- 
I lescentia  inchoat , et  breve  quoque  post  tempus  absolvitur,  ni- 
i si  in  casu  adverso  variae  accidant  mutationes,  quibus  eadem 
i|  ad  plures  usque  septimanas,  mensesque  etiam  protrahi  potest. 
M post  febres  inflam.  non  tantum  cum  erethismo  nervorum  et 

vasorum,  sed  saepe  etiam  cum  vera  debilitate  nobis  luctan- 
<lum  est,  quae  eo  in  maiori  adparet  gradu,  quo  atrocior  et 
violentior  febris  fuit , et  quo  plures  eadem  evacuationes  — in 
specie  sanguinis  — ad  suam  medelam  desideravit.  Huic  viri- 
um prostrationi  aegri  minime  medicamentis  roborantibus,  aut 
vero  si.n  il  iati')!is , diaetaque  lauta  et  vinosa  occurere  de- 
bemus ; sufficit  enim  ad  vires  aegri  erigendas  cibis  uti  nutri- 
entibus, minime  vero  phlogosim  vix  sopitam  denuo  suscitan- 
tibus; hinc  primis  temporibus,  erethismo  praecipue  vasorum 
locum  habente,  in  convalescentia  post  febres  inflam.  in  reme- 
diis antiphlog.  adhuc  continuandum , parciori  tamen  dosi , et 
ex  penu  leniori.  Excedente  enim  potu  emollientfe  et  solvente 
maior  corpori  inducitur  debilitas,  et  materierum  organicarum 
iactura.  Ex  adverso  vero,  si  in  convalescentia  post  huiusmo- 
di  febres  usus  remediorum  antiphlog.  repente  interrumpatur , 
aeger  periculo  recidivae  eo  magis  exponitur,  quum  nondum 
penitus  deleta  illa  in  phlogosim  propensio  adhuc  sub  cinere 
latet,  levissima  causa  data  in  veram  erumpens  inflammationem. 
Hinc  caveant  sibi  convalescentes  ex  febri  inflam.  ne  diaeta 
utantur  lauta  et  sthnulante,  quia  vires  aegri  ad  semel  auctae 
phlogosim  recrudScere  faciunt.  Quodsi  tamen  post  febrim 
inflam.  omni  erethismo  vasorum  absente  notabilis  observaretur 
organismi  debilitas,  et  virium  prostratio,  diaeta  quidquam 
lautior,  et  modice  stimulans  — sub  circumspecti  tamen  medici 
invigilatione  — conveniet;  ita  etiam  post  deperditos  humores 
plasticos,  et  praesente  digestionis  languore  remedia  amara 
roborantia  sub  dictis  cautelis  in  usum  vocentur. 

§.  7. 

Febris  inflam.  cum  organi  alicuius  topica  affectione  co 
magis  in  morbum  recidivum  prona  est , quo  maior  in  parte 
affecta  remanserit  sensibilitas , et  functionis  turbatio , quod 
in  pneumonia  optime  observari  potest.  In  convalescentia  post 
eiusmodi  febrim  inflammatoriam  aegris  omnis  motus  vehe- 

mentior,  temperaturae  vicissitudines,  victus  vitiosus  et  stimu- 
lans strenue  interdicendus;  levissimus  enim  stimulus  organa 
respirationis  morbo  praegresso  sensiliora  facta  denuo  irrita- 
bit, et  novam  in  iis  provocabit  phlogosim  priori  haud  raro 
periculosiorem  Haec  autem  tum  imprimis  nobis  recrudescen- 
tiam  minatur,  si  praegressae  inflammationis  pulmonum  debi- 
ta et  radicalis  resolutio  locum  non  habuit.  Tum  cessantibus 
febris  ipsius  inflam.  symptomatibus  , conqueruntur  saepe  con»- 
valescentes  de  dolore  sub  inspiratione  profundiori , caeterum 
sanissimos  se  gloriantes.  Sub  talibus  rerum  circumstantiis  me- 
dicus circumspectus  aegros  suos  etiam  tempore  convalescen- 
tiae saepius  profundam  inspirationem  tentare,  et  in  utrum- 
que latus  decumbere  iubebit , eum  in  scopum , ut  expiscetur, 
num  molestiae  percipiantur  latentem  athuc  inflammatiois  pro- 
cessum manifestantes,  cui  remediis  emollientibus,  antiphlo- 
gisticis  occurrendum  erit  certiusque  hac  ratione  omnis  prae- 
cavebitur recidiva.  Quodsi  vero  febris  inflammatoria  non  sim- 
plex, sed  cum  alius  indolis  febri  complicata  fuerit,  tunc  in- 
convalescentia  quoque  antiphlogisticoram  usus  solus  vix  suffi- 
ciet, sed  complicationis  quoque  ratio  respicienda,  mothodus 
pro  febris  complicatae  diversitate  etiam  diversa  in  usum  vo- 
canda, et  ad  regulas  therapeuticas  adaptanda  erit. 

Convalescentia  post  febres  inflant. 

specificas. 

§.  8. 

In  convalescentia  post  febres  catarrhales,  quae  saepe 
' inducunt  et  relinquunt  dispositionem  catarrhosam  dictam , et 
qua  posita,  minima  saepe  causa  eundem  revocat  morbum, 
caveant  sibi  aegri  praecipue  ab  iniuriis  externis  origini  huius- 
inodi  morbi  ansam  praebentibus.  Inter  has  repentina  frigoris 
et  caloris  vicissitudo  principalem  occupat  locum.  Attamen  mo- 
nendum, ne  covalescentes  e febri  catarrhosa  nimis  sollicite 
iniurias  athmosphaerae  fugiant,  secus  malum,  quod  effugere 

siudent,  eo  facilius  adlicient,  quum  impossibilis  sit  omnis  au^ 
rae  liberioris  evitatio ; hinc  aegri  adhortandi  — tempore  im- 
primis vernali  — ne  cubicula  calefacta  nimis  cito  deserant , 
nec  vestps  hybernales  calidiores  dpponant,  aut  se  se  effluviis 
humidis  exponant,  corporique  sub  validiori  motu  sudoribus 
prolicitis  frigidam  admittant  auram.  Versentur  caeterum  in 
aere  puro,  sicco  moderate  calido,  victu  fruantur  digestu  fa- 
cili, vegetabili,  non  aromatico,  potu  diluente  tepidulo;  mo- 
tum corporis  exerceant  moderatum,  imprimis  foveant  aequa- 
bilem cutis  transspirationem.  E remediis,  quae  in  hac  con- 
valescentiae specie  optime  aegris  conducunt  sunt : liichen  is- 
land.  Polygala  amara,  pulveres  Doveri,  et  alia  similia. 

5.  9. 

In  convalescentia  post  affectiones  rheumaticas  semper 
adhuc  evacuationes  criticae  respiciendae  sunt  et  adiuvandae; 
hinc  corpus,  in  quo  vix  exstincta  saeviebat  inflammatio,  se- 
dulo a potentiis  externis  nocentibus  tuendum  est.  Fracta  au- 
tem phlogosi , et  insultibus  feliciter  sopitis , ad  superstitem  e 
febri  rheumatica  sensibilitatem  temperandam , ad  dolores  le- 

I 

niendos,  stases  solvendas,  et  recidivas  huius  morbi  praeca- 
vendas ab  antiphlogisticis  pedetentim  remediis  recedendum , 
et  ad  ea  transeundum , quae  modo  dictos  effectus  Rheumatismi 
acuti  tollere  valent,  inter  quae  antimonialia,  mercurialia , 
alcalia  , sapones,  sulfur,  extracta  amara,  Guaiacum,  Cincho- 
nacea,  et  marfialia , ipsa  ^^arcotica,  lotiones,  balnea  ab  ini- 
tio tepida,  serius  frigidiuscula  cum  aqua  pura  vel  saponacea 
aut  sulfurea  omnes  omnis  aevi  practici  tentarunt. 

§.  10. 

Horum  pharmacorum  vis  medica  per  diaetam  congruam 
optime  adjuvatur.  Haec  vero  in  eo  consistit , ut  victus  sit 
parcus  vegetabilis  cum  animali  mixtus,  digestu  facilis;  potus 
adhibeatur  temperans,  diluens,  spirituosus  vero  vitandus; 

vestitus  sit  anni  tcitiporibus,  et  aeris  vicissitudinibus  adcom- 
inodntus ; versetur  aeger  in  athmosphaera  pura , sicca , tem> 
peraturae  mediocris  — nocet  enim  calor  excessivus  non  mi- 
nus , quam  frigus  — ; vitetur  validior  corporis  motus ; arce- 
antur animi  aifectus  et  pathemata;  cubilia  inhabitata  sint  sic- 
ca, ampla,  serenEt,  in  quibus  aer  athmosphaericus  saepius 
renovari  debet. 

§.  11. 

I 

Post  adfectiones  erysipelatosas  febriles  circumspecta 
convalescentiae  cura  eo  maiorem  a medico  postulat  attentio^ 
nem,  quo  maiorem  morbi  hi  in  recidivas,  et  metastases  sum- 
me periculosas  possideant  pronitatem.  Consvetirn  tamen  in- 
flammatione feliciter  devicta,  erysipelas,  nisi  anomaliae  in- 
tercurrant, desquammatione  epidermidis  in  parte,  quae  in- 
flammata fuit , terminare  observamus , dum  ea , que  recens 
formatur  cuticula  summam  ostendit  sensibilitatem.  Hinc  re- 
convalescentes  ex  erysipelate  omne  refrigerium , humidum- 
que  aerem  sollicite  vitent ; defendant  partem  atfectam  ab  in- 
iuriis  externis  , arceantque  omnem  animi  motum,  et  medita- 
tionis adstrictionem  praecipue  post  erysipelas  faciei.  Exceden- 
tem vero  illam  cutis  sensibilitatem  frictionibus  lenioribus,  se- 
rius lotionibus  frigidis  cuth  aqua  et  pauxillo  aceti  Saturnini , 
aut  spiritus  camphorati,  commoratione  in  aere  sicco,  mode- 
ratae temperiei , ac  debito  regimine  diaetetico  debellare  pos- 
sumus. Praeterea  mfedicus  post  adfectiones  erysipelatosas  ad 
viscerum  abdominalium  statum  respiciat  oportet,  turnque  si 
quae  adessent  obstructiones,  solventibus  curandae,  alvi  ob- 
stipatio per  Rheiim  aliaque  congrua  remedia  tollenda,  mala 
vero  posthuma  uti;  suppurationes,  ulcera,  fistulae,  indura- 
tiones  etc.  iuxta  generales  therapeuticas  regulas  tractan- 
dae erunt,  habito  semper  laesue  functionis  dermaticae  re- 
spectu. 

Convalescentia  i»ost  cxantlicinata. 

§•  12. 

Dantur  persaepe  exanthemata  adeo  benignae  naturae  , 
ut  ex  iis  convalescentes  vix  ullo  egeant  medici  auxilio;  dum 
aliis  in  casibus  per  plores  septimanas  imo  menses  convalescen> 
tia  excurrens  ob  diversa  mala  posthuma  diligentem  et  circum- 
spectam exposcit  medici  curam.  Ita  post  variolas  malignas 
convalescentia  vigesima  quoque  die  et  ultra  non  raro  morte 
terminari  potest.  Aliis  in  casibus  licet  aegri  post  morbum 
huncce  orci  faucibus  fuerint  erepti , periculo  tamen  vitae  no- 
vo ob  mala  posthuma,  uti  sunt:  caries  ossium,  anthrocakia  etc. 
implicantur ; haec  tamen  mala  posthuma  quamdiu  inflamma- 
torio distinguuntur  charactere,  remediis  antiphlogisticis,  nec 
non  vesicantibus  largis,  et  usu  mercurialium  praevertere  licet. 
Pedisequa  suppuratio,  exulceratio , et  ipsa  gangraena  externe 
jnspersionem  carbonis  vegetabilis  superimposito  linteolo  in 
acido  pyrolignoso  intincto  exigunt;  interne  acidum  pbospho- 
ricum , china  cum  liquore  Anod.  Min.  Hotfm.  Spiritus  nitri 
dulcis , elixirium  acidi  Halleri  et  caetera  propinanda.  Saepius 
post  variolas  tristissimos  oculorum  morbos  observamus,  Oph- 
thalmias nimirum , pannum , maculas  corneae,  hypopium, 
amauroses,  synechias,  fistulas  lacrymales,  hydropem  sacci 
lacrymalis , aliaque  mala , quae  secundum  leges  artis  ocula- 
riae therapeuticas  tractandae)  sunt. 

§.  13. 

'Post  morbillos  frequentissimae  et  insidiosae  observantur 
respirationis  difficultates , quae  mox  charactere  inflarnmato- 
rio , mox  spastico  vel  nervoso  se  se  annunciant;  priori  igitur 
in  casu  depletio  sanguinis  topica  hirudinum  ope , aut  univer- 
salis per  venaesectionem  instituenda , aliis  vero  in  casibus  re- 
media expectorantia  et  solvente  — alterantia , uti : Sulfur 
auratum  antimonii , sal  amon.  Poligala  Sencg,  Ilyoscianius , 


15 


mercurius  dulcis,  compliora  cum  opio  optatos  praestahun 
elFectus . 

« 

§.  14. 

S 

Post  scarlatinam  exantlatam  malum  succedens  frequen- 
tissimum  est  hydrops,  qui  persaepe  omnem  et  medici  curam, 
et  remediorum  efficaciam  irritam  reddit,  et  in  quo  medendo 
multum  interest  scire , nUm  hypersthenicus , vel  asthenicus 
sit,  quod  e charactere  praecedentis  scarlatinae  optime  colli- 
gitur, Primo  in  casu  conveniunt  eccoprotica , diuretica  mitio- 
ra, imprimis  nitrum,  cremor  tartaar.  tartar.  depurat,  oxymel 
scyllae , sambucina , acetum  ammoniacale,  refractae  doses 
Tart.  emet,  mercurius  dulcis  Digitali  nuptus.  Omnibus  his  ta- 
men lotiones  cum  aqua  egelida  bis  terve  nychthemeri  si)atio 
repetitae,  et  debitis  sub  cautelis  institutae  palmam  praeripere 
testatur  practicorum  multorum  experientia ; illis  namque  so- 
lis collectum  laticem^  serosum  intra  paucos  dies  dissipatura 
fuisse  compertum  est.  Hydropes  vero  passivi  exigunt  auda- 
ciores  ad  salivationis  usque  adparentis  vestigia  mercurii  dul- 
cis doses,  quibus  accedente  hydrocephalo , herbam  Belladon- 
nae  adiungi  Hufeland  suadet,  sub  fine  curae  usus  corticis  per- 
uviani ,'  ipsaque  martialia  ojitimo  cum  effectu  in  usum  revocari 
possunt. 


§.  15. 

In  convalescentia  post  typhum  exanthematicum  et  con- 
tagiosum , quem  debellare  bonis  avibus  medico  si  contigerit , 
diaeta  apta  et  congrua  maxime  salutares  producit  effectus. 
Suadendum  itaque  talibus  convalescentibus , ut  versentur  in 
aere  puro  sicco,  cibi  sint  digestu  faciles,  potu  utantur  vino- 
so dosi  moderata,  vitentque  omnem  corporis,  animique  ad- 
strictionem  , quamvis  moderatus  corporis  motus  in  aere  libe- 
ro , coelo  sereno  ad  pristinam  sanitatem  recuperandam  pluri- 
mum confert.  Maximam  autem  m'edici  attentionem  quantitas 

nutrimentorum  tnlihus  convalescentibus,  quorum  appetitus  tif- 
plurimiim  inordinatus  et  insatiabilis  est,  concedenda,  sibi 
requirit.  Juvat  praeterea , ut  cubiculum , in  quo  per  longius 
temporis  spatium  detinebatur  aeger,  cum  alio  puro  laetiori 
commutetur ; balnea  vero,  nisi  prius  cuticulae  desquammatio, 
et  capillorum  lapsus  iam  contigerit,  nulla  praestant  emolu- 
menta. Si  quae  sub  con  ralescentiae  stadio  intercederent  ano- 
maliae et  complicationes,  eX  charactere  suo  iuxta  regulas 
therapeuticas  erunt  tractandae. 

§.  16. 

In  omni  exanthematum  genere  sub  convalescentiae  tem-. 
pore  primarum  viarum  respectus  praecipue  habendus,  sor- 
diumque gastricarum  eliminatio  eccoproticis  lenioribus,  cly* 
steribusque  efficienda,  quia  gastricismus  frequentissimam  sistit 
exanthematum  scaturiginem.  Victus  hinc  ordinetur  parcus, 
digestu  facilis,  vegetabilis,  potus  acidulus;  aer  sit  siccus  et 
purus,  moderatae  temperiei,  cutis  summa  servetur  mundi- 
ties; quibus  rite  observatis  laetiorem  et  citiorem  reddemus 
convalescentiam. 

Convalescentia  post  febrim 
putridam. 

§.  17. 

Haec  inter  omnes  convalescentiae  species  diutissime 
durat,  vix  etenim  ulla  datur  febris,  quae  vires  vitales  adeo 
adficere  , et  prosternere  valet , quam  febris  putrida  radicem 
suam  in  intimis  organismi  penetralibus  figens.  Quare  morbo 
hocce  periculoso  feliciter  profligato  convalescentes  ob  sum- 
mam virium  iacturam  soli  naturae  medicatrici  relinquere 
minivne  consultum  foret,  sed  vires, exhaustae  remediis  invi- 
gorantibus,  aromaticis,  diaeta  lauta  et  vinosa  erigendae,  et 
ad  pristinum  statum  vigoris  reducendae  sunt. 

§.  18. 

In  convalescentia  post  febrim  putridam  peculiaria  ob- 
servantur symptomata , quorum  praecipua  sunt : febricula  ve- 
spertina et  nocturna,  subdeliria,  tumores  pedum  ct  crurum, 
inexplebile  ciborum  desiderium,  hysteria,  hypochondria, 
functio  ventriculi  laesa,  debilitas  universalis  summa,  apud 
foeminas  anomaliae  menstruorum,  chlorosis.  Non  raro  hyd- 
ropes quoque,  tabes,  et  febris  lenta  qua  mala  febrim  putri- 
dam succedentia  observantur,  propriamque  exigunt  therapiam. 

§.  19. 

Febricula  modo  memorata  plus  metus,  quam  periculi 
animo  iniiciS  et  plerumque  post  aliquot  dies  sudoribus  suc- 
cedentibus dijudicari  solet.  Quodsi  vero  sudores  nocturni  pro- 
fusi, et  per  septimanas  excurrentes  non  solum  materiae  mor- 
bosae reliquias,  sed  plasticos  quoque  educant  humores,  tum 
non  metus  solum,  verum  etiam  periculum  crescit,  et  tum 
infus.  vinos.  Salviae,  cort.  Peruv.  aliorumque  remediorum 
roborantium  protractus  desideratur  usus.  Deliria,  temulentia, 
animi  deliquia  ex  debilitate  praeprimis  originem  dueentia  re- 
mediis nervinis,  roborantibus,  vinosis,  et  diaeta  restaurante 
optime  curantur;  ita  etiam  linguae  sordities  non  solventium, 
sed  potius  roborantium  exigit  usum ; tumores  pedum  et  cru- 
rum frictionibus  siccis , fumis  aromaticis  e ligno  vel  baccis 
Juniperi,  et  moderato  corporis  motu  sunt  dispellendi.  Fames 
illa  inexplebilis  saepe  aegrum  seducit , ut  ei  plus  aequo  sa- 
tisfaciat, quo  saepe  saepius  saburra  in  primis  generatur  viis, 
magnas  aegro  et  medico  parans  difficultates.  Hinc  propine- 
tur victus  digestu  facilis,  nutriens,  parum  stimulans  parva 
ad  semel  dosi,  sed  repetitis  vicibus  summendus.  Qua  nutrii 
menta  maxime  proficua  sunt:  oryza  cum  cinnamomo,  poma 
aurantia,  potus  chocolatae  cum  lacte,  carnes  vitulinae,  pul- 
linae, panis  bis  coctus  vino  imbutus;  potui  moderatus  usus 
vini  vetusti  inserviat,  — Affectiones  hystericae , hypochon- 
driacae remediis  amaris , nervinis,  infus.  cort.  Peruv.  frigido 

et  similibus  oppugnandae.  Maxime  vero  ex  parte  medici  cir- 
cumspecti ad  illud  respiciendum , ut  aer  convalescentem  am- 
biens sic  siccus,  serenus  ad  frigidiusculam  potius  accedens 
temperiem;  ipsa  rusticatio  , «equitatio , et  vectitatio  in  curru 
scopo  diaetetico  egregie  conducit.  Decubitus  vero  si  adest, 

' I tum  malum  hoc  summe  molestum  solertem  exposcit  mundi- 
tiem, frequentem  linteorum  permutationem,  unguentti  e cam- 
phora  et  butyro  insalso  parata,  linimenta  ex  albumine  ovi 
et  spiritu  vini  qomposita;  praesentibus  vero  ulceribus  et  ipso 
sphacelo,  fomenta  antiseptica  ex  Decoto  Corticis  Peruv,  quer- 
cus in  usum  trahenda  sunt. 

§.  20. 

Kestat  adhuc  quaedam  Circa  prophylaxirn  contra  febrim 
putridam  adnotare.  Constat  quidem  plures  esse  non  profanos 
niodo , sed  et  medicos,  qui  febris  putridae  epidemice  regnan- 
tis periculum  vel  emesi,  vel  alviductione,  aut  ipsa  venaesec- 
tione  evitari  posse  putent ; ast  eiusmodi  naturae  adgressores 
per  memorata  praesidia  prophylactica  plus  damni,  quam  uti- 
litatis sibi  contrahunt,  quia  nulla  ad  praesentem  organismi 
statum  ratione  habita  , alienationem  et  turbationem  functio- 
num producunt,  origni  febris  putridae  praecipue  ansam  prae- 
bentem. Omnes  tamen  cautelas  nihili  facere  aeque  injustum 
foret ; hinc  quibus  optime  uti  licet , ad  sequentes  reduci  posr 
sunt,  nimirum:  ut  epidemia  regnante  a consueta  vitae  ratione 
haud  recedamus,  errores  diaeteticos  vitemus;  ut  aere  libero 
frequentius  utamur;  ut  aequabilem  cutis  transspirationem  se- 
dulo sustineamus,  eiusque  suppressionem  arceamus;  denique 
ut  omnem  contagii  metum  deponamus. 

CoiiTalesceiitia  poist  febrim 
nervosam. 

§.  21. 

Ex  febri  nervosa  convalescentes  lento  nonnisi  gradu  ad , 
priorem  valetudinis  statum  accedere,  atque  convalescentiae 
tempus  per  plures  septimanas,  imo  menses  excurrere  vide- 
mus. Superest  enim  magna  debilitas,  virium  languor,  capitis 

vertigo,  susurrus  aurium.,  proclivitas  in  sudores,  nniinus  in 
pathemata  pronus,  torpor  aut  stupor  facultatum  mentalium, 
fatuitas,  mania,  amauroses , gastrodynia,  dyspepsia,  decu- 
Litus,  inexplebile  et  inordinatum  ciborum  desiderium,  plura- 
que alia.  Difficultates  hae  nervosam  febrim  excipientes  ma- 
xima ex  parte  debilitatem  qua  fontem  suum  agnoscunt ; hinc 
remedia  illa,  quae  vires  dejectas  erigere  et  restaurare  va- 
lent, ad  eas  abigendas  plurimum  conferunt.  Inter  haec  ro- 
borantia, nutrientia,  stomachica  cum  regimine  diaetetico  con- 
gruo summi  sunt  emolumenti.  Scopo  restaurationis  virium 
optime  sequentia  respondent  medicamenta,  uti:  cortex  Peruv. 
cortex  Aurant,  Cinnam.  Quassia,  extracta  et  tincturae  ama- 
rae, digestionis  languore  praesente  elixirium  viscerale  ad 
scrupulum  aut  drachmam  exhibitum,  guttatimque  sumtum  sa- 
lutares producit  etFectus;  minanti  vero  diarrhoeae  chronicae 
decoct.  Chinae  cum  Cinnamomo , infus.  amicae , clysteres 
mucilaginosos  opponimus. 

Ipsam  diaetam  quod  attinet  sub  convalescentia  post  fe- 
brim nervos,  observandam,  ad  sequentia  respicere  debemus, 
nimirum:  ut  aer  sit  purus,  saepius  renovandus,  cibi  digestu 
faciles,  eupepti  , iuscula  carnium  saturata  ex  sago,  ova  sor- 
bilia, mala  cum  vino  vel  cinnamomo  condita ; potui  inserviat 
vinum  dosi  moderata  purum,  vel  cum  cinnamomo  et  sacharo 
conditum,  crebrius  cochleatim  porrectum.  Praeterea  balnea 
tepida , nisi  proclivitas  in  sudores , et  debilitas  torpida  ve- 
tat, magnae  sunt  utilitatis.  Servetur  insuper  praecipue  cor- 
poris mundities,  aversentur  animi  pathemata;  omnia  haec 
virium  accelerabunt  refectionem , et  organismo  priorem 
valetudinis  statum  procurabunt. 

, Convalescentia  post  febrim  cha- 
racteris gastrici. 

§•  'n- 

' Quo  maior  fuerit  febris  saburralis  vehementia,  quo  plu- 
I res  postulaverit  alviductiones , eo  major  relinquitur  in  primis 

viis  debilitas,  eoque  maiior  remanet  digestionis,  sangui/ica- 
tionis,  et  nutritionis  prostratio.  His  residuis  malis  tollendis 
optime  inserviunt  remedia  amara-aromatica , uti : extract. 
Trifol.  librin.  Absynthii,  Gentianae,  infusum  acori,  tinctura 
stomachica,  liquor  anod.  min.  Hoftrn,  Rheum  et  similia.  Su- 
perstes vero  sensibilitas  ventriculi  decocto  cort.  Peruv.  prae- 
paratis martialibus , ipsoque  opio  oppugnatur.  Diaeta  sit  car- 
diaca et  nutriens,  vinum  generosum  princeps  stomachicum 
exiguis  portionibus,  cochleatim  nempe  hauriendum.  Externe 
quoque  fomenta  ex  herbis  aromaticis,  linimenta  volatilia, 
electuarium  theriacae  adhiberi  possunt.  Si  delitescentem  ve- 
ro suspicaremur  ventriculi  inflammationem  tunc  remedia  anti- 
phlogistica  votis  medici  satisfacient. 

§.  23. 

Febris  biliosa  simplex  die  plerumque  septimo,  vel  nono, 
quandoque  sed  rarius  decimo  vel  undecimo  aegrum  convalescere 
permittit , praegressis  nempe  variis  crisibus , ut  vomitu,  diar- 
rhoea , urinis  hypostaticis , sudoribusque  profusis , sudores 
nocturnos  in  individuis  praeprimis  laxioribus  et  debilioribus 
per  longum  convalescentiae  spatium  haud  raro  observare  licet, 
qui  si  copiosiores  fuerint,  non  solum  aegrum  verum  et  medi- 
cum anxium  reddere  valent,  de  colliquativis  sudoribus  metum 
injicientes.  Quodsi  autem  in  dies  imminuantur  et  vires  conva- 
lescentis refocilentur , vix  est  quod  timeamus;  nonnisi  tunc 
si  aeger  atrocia  morbi  fractus  sudoribus  in  diem  auctis  maio- 
rem accuset  virium  iacturarn  ; si  per  septimanas  perstantes 
habituales  fieri  minantur , si  aegri  magis , magisve  emacian- 
tur , tunc  convalescentiam  certe  prolongabunt , et  ne  aeger 
vires  recuperet,  prohibebunt.  Conveniunt  hoc  in  casu  reme- 
dia amara  roborantia,  uti:  Cortex.  Peruv.  Arnica.  infus,  sal- 
viae vinos,  et  similia  vires  organismi  restaurantia. 

§.  24. 

Sublata  febri  biliosa  ad  convalescentis  constitutionem 
Semper  respiciendum.  Si  individuum  antea  fuerit  sanum 

bustum,  tunc  sub  diaeta  primum  vegetabili,  dein  carnibus 
immixtis  et  potu  vinoso  moderato  deperditae  vires  brevi  tem- 
pore restituuntur,  si  aeger  fuerit  laxus,  debilis,  morbo  diu- 
turniori , graviori  exhaustus , tum  praeter  diaetam  lautam  et-v 
iam  roborantia  stomachica  in  usum  vocanda  sunt.  Adhibentur 
ut  plurimum  in  talibus  circumstantiis  Extracta  amara,  uti: 
Fumar.  Trifol.  fibrin.  Centaur.  minor.  Cardui  IJenedict. 
Gentian.  Cortex  Peruv.  et  ipsa  martis  praeparata.  Alvus  in- 
super seniper  aperta  teneatur  ope  tincturae  Hhei  aquos.  aut 
enematum  scopo  desiderato  respondentium.  Quum  ex  febri  bi- 
liosa convalescentes  aucto  innormaliter  appetitu  iusto  plus  ci- 
bi desiderant , quam  vires  digestrices  debilitatae  subigere  va- 
lent, et  e hac  causa  saepissime  in  recidivas  ruunt,  medicus 
circumspectus  eo  advertere  debet,  ut  victus  parca  ad  semel 
quantitate  summatur , ut  cibi  primo  sint  vegetabiles  e fructi- 
bus horreis,  oleribus  gratis,  oryza,  etc.  dein  adhibeantur 
carnes  tenerae  pulinae  vitulinae,  vinum  gratum  cum  pane  bis 
cocto  dosi  non  excedente  propinatum.  Quodsi  autem  febris 
biliosa  metastasi  quadam  terminatur,  tunc  aperientia  eccopro- 
tica,  ipsaque  vesicantia  in  auxilium  sunt  vocanda. 

Quae  hanc  febrim  potissimum  sequi  solent  mala  posthu- 
ma, ut  emphraxes  viscerum  abdominalium,  hydropes,  icte- 
rus, hypochondria,  vertigo,  amaurosis,  cardiopalmus,  diar- 
rhoeae pertinaces,  pluraque  alia  peculiarem  exposcunt  mede- 
lam iuxta  generales  therapiae  regulas  dirigendam, 

§.  25. 

Febris  pituitosa,  quae  frequentissime  ex  epidemico  sca- 
I turit  fonte , superficiem  internam  membranae  mucosae  qua  fo- 
i cum  suum  agnoscit;  rusticos  imprimis,  qui  caloribus  aestivis 
1 uruntur,  qui  multis  agitantur  sudoribus,  et  saepius  vehemen- 
ter refrigerantur,  invadere  solet,  quia  materia  perspirabilis 
aeris  frigore  ad  primas  vias  per  'calorem  aestivum  debilitatas 
repercutitur.  Neque  minus  homines  laxos,  debiles,  vitam  se- 
dentariam  agentes,  victu  farinaceo  pingui  se  se  nutriente^, 

foeminas  et  plebem  infimam  'afiTicere  praediligit.  Haec  ul  com- 
pertum est,  febris  longam  et  per  septimanas  decurrentem  ce- 
lebrat convalescentiam. 

§.  26. 

Quae  pro  convalescentibus  ex  febri  pituitosa  exsurgunt 
indicata,  ad  haec  restringuntur,  nimirum;  ut  humorum  su- 
perstes tenacitas  superetur,  debili  corpori  robur  addatur,  et 
nova  pituitae  generatio  impediatur.  Cui  primo  scopo  optime 
satisfit  remediis  solventibus  minori  tamen  dosi  porrectis,  ne 
nimia  inducatur  virium  debilitas;  hinc  radix  Graminis.  Tarax. 
Cichor.  suas  merentur  laudes.  Superata  tali  modo  residua  hu- 
morum tenacitate,  debilitatis  primis  viis  et  toti  cropori  robur 
addere  conamur  remediis  tonico  solventibus,  amaris,  amaro- 
aromaticis,  cortice  Peruv.  vinosis,  ipsis  quoque  martialibus, 
quae  corpus  roborant,  et  pituitae  generationem  prohibent. 
Ut  autem  eo  facilius  et  securius  ultimus  hic  obtineatur  finis, 
etiam  debitum  regimen  diaeteticam  in  eundem  scopum  coHi- 
mari  debet;  vitentur  proin  carpes  durae  gelatinosae,  pingues, 

cibi  farinacei;  commendetur  potius  usus  vegetabilium,  carni- 
um tenerarum,  panis  bis  cocti  vino  bono  intincti;  versentur 

convalescentes  in  aere  libero , puro , sicco ; quae  omnia  cer- 
tissime novam  pituitae  generationem  praecavebunt.  Quodsi 
vero  primis  viis  remediorum  congruorum  ope  purgatis,  linguae 
tamen  sordities  et  os  mucosum  perstaret,  tantum  abest  ut  per 
dies  et  hebdomadas  alvum  seppo  evacuante  sollicitari  seduca- 
mur, ut  hic  potius  roborantia,  stomachica  et  vinosa  in  auxi- 
lium vocare  debeamus ; secus  enim  et  linguae  et  oris  consti- 
tutio non  tantum  non  emendabitur,  sed  in  dies  magis  incre- 
scet , nonnisi  organorum  assimilationis  pristino  tono  restituto 
profliganda. 

, Quum  vero  febres  pituitosae  vernales  characterem  in- 
. flammatorium , et  aestivae  nervosum  aut  septicum  libenter 
induant;  quum  porro  febres  vernales  in  intermittentes  quoti- 
dianas et  aestivae  in  larvatas  aut  comitatas , cholericas  trans- 


23 


ire  observatione  constat;  facile  inde  liquet  ad  morbi  praegres- 
si characterem  in  dirigenda  cura  sub  convalescentia  maximum 
respectum  esse  habendum , ne  v.  c.  si  febris  pit.  inflammatio- 
nis notam  habuerit,  remediis  robotailtibus  incaute  porrectis 
nova  resuscitetur  inflammatio. 

Coiiralesceiitia  post  febrim 
hcctieaiii 

§•  27. 

Ex  febri  hedtica  decumbentem  medico  si  contigerit  in 
‘Optatum  convalescentiae  deducere  stndium  princeps  erit  indi- 
catum vires  aegri  per  morbi  praegressi  atrociam  deperditas 
diaeta  nutriente  reficere  et  restituere.  Quum  vero  in  hecticis 
Organa  adsirnilationis  multifarias  ostendunt  laesiones,  diaeta 
nutriens  cum  'cibis  digestu  facillimis  et  blandissimis  ordiri 
debet.  Itaqne  commendant  practici  ab  initio  usum  lactis  asi« 
nini  aut  caprini , cui  tamen  lac  humanum  multum  praestat ; 
laudatur  etiam  albumen  ovorum  cum  cinnamomo  et  saccharo 
I conditum,  dein  juscula  ex  ostreis,  testudinibus  confecta.  Si 
tali  victu  organis  adsimilatiois  quid  roboris  fuerit  additum , 
transeundum  ad  diaetam  carnosam,  inter  quas  carnes  primum 
pullinae  tum  vitulinae,  ultimum  tandem  locum  bovinae  tenent, 
sicut  et  assatae  coctis  praeferuntur.  Pro  potu  inserviat  cere- 
visia  bona,  et  vinum  generosum  vetustum  cochleatim  sumtuni. 
Quoad  reliquam  vivendi  rationem  commendatur  usus  aeris  li- 
beri, motus  corporis  primo  passivus,  serius  activus  viribus 
convalescentis  adaequatus,  nuquam  exaestuans  ad  delassatio- 
nem  et  sudores  usque  protractus»  Quies  pomeridiana  imprimis 
praedilecta  concedatur , nunquam  tamen  diu  prrotrahenda. 
Fugiantur  omnes  ingratae  animi  passiones,  et  affectus  vehe- 
i mentiores , et  mens  iucunda  objectorum  delectatione,  et  con- 
versatione  grata  «xhilaretur  ; in  quem  scopum  rusticatio , et 
t itinera  per  amoenas  objectorum  alterationes  suam  et  quidem 
n maximam  contribuunt  symbolam. 

Quae  e i»hartnaceutici«  suam  inveniunt  adplicationem  , 
sunt  remedia  roborantia,  tonica,  arnaro-aromatica,  praecipue 
-Lichen  Island.  cortex  Peruv.  quibus  cardiaca  et  acida  mine- 
ralia adjungi  possunt,  semperque  ita  dirigi  debent,  ut  orga- 
norum assimilantium  viribus  adprime  conveniant. 

Coiiyalescciitia  post  febres 
intermittentes. 

§.  28. 

Febri  intermittente,  sive  fuerit  simplex,  sive  complica-  • 
ta,  debitis  auxiliis  iugulata,  plurimum  interest  recidivam  eius 
praecavere,  quum  omnium  recidivas  habeat  facillimas,  ad 
quas  praecavendas  continuato  usu  Cort.  Peruv  utuntur  medici; 
suntque  practici , qui  aegros  suos  febri  iam  profligata  specifi- 
cum hocce  remedium  per  tres  septimanas  et  ultra  continuare 
sinant.  Haec  cautela  omnino  superflua  videtur  esse , et  tum 
nonnisi  probanda , si  character  febris  profunde  nervis  insitus, 
aut  si  anni  tempns  homines  in  febres  intermittentes  reddat  ad- 
modum proclives. 

§.  29. 

Quaeritur  utrum  sub  convalescentia  ex  febri  intermit. 
purgans  sit  exhibendum , ut  cortex  Peruv.  e corpore  elimine- 
tur? hunc  morem  qui  sequuntur,  omnino  errant;  purgante 
enim  exhibito  febris  certo  certius  redibit;  quia  superstes  in 
recidivas  pronitas  purgantibus  magis  augetur..  Quodsi  autem 
sub  convalescentia  adesset  turgescentia  sursum  vel  deorsum 
versus,  tum  propinatum  emeticum,  aut  purgans  febrim  vix 
revocabit.  Simili  modo  nociva  est  venam  secandi  consuetudo, 
profanis  mense  Majo  praedilecta,  et  scopo  sanguinem  purgan- 
di instituta.  ' 

§.  30. 

Mirum  sane,  cur  noto  contra  febrim  intermittentem  re- 
medio specifico  tam  frequenter  observentur  recidivae?  Rem 
accurate  investigando  facile  reperimus , quod  plerumque  cau- 

sa  excitans  febris  negligatur;  hinc  si  cortex  Peruv.  paroxis- 
n.os  aliquod  suffocavit,  jnininia  causa  data  febris  iterum  re- 
dit, quoniam  morbo  quamvis  profligato  longiori  tempore  clan- 
destina latet  oportunitas  pristino  malo  revocando  idonea.  Prae 

aliis  itaque  convenit  convalescentibus  ex  febri  interm,  protra- 
ctus remediorum  amaricantium  et  aromaticorum  usus  uti:  Ab-, 
synth.  Centaur.  inin.  Gentian.  et  similium.  SI  post  febrim  in- 
termit.  aegri  nimium  debilitati  sint,  tum  his  victus  analepti- 
cus,  et  potus  parcus  vini  generosi  subiiingendus ; alvus  in- 
super semper  aperta  est  tenenda  clysteribus  aperientibus  aut 
pillulis  ex  Rheo  vel  Aloe  confectis;  praeterea  frictiones  ieju- 
no  ventriculo  per  totum  abdomen  cum  pannis  asperis  fumo 
Bensoes  et  similium  imbutis  multum  praestant.  Maximopere 
conducit  convalescentibus  versatio  in  aere  libero , puto,  sicco 
temperato;  hinc  non  omni  destituta  est  ratione  opinio  vulgi, 
qua  hominem  pontem  transeuntem  recidivum  credunt,  cum  fri- 
gus aquae  transspirationem  cutaneam  facile  supprimere,  et  re- 
cidivam provocare  possit.  Proinde  vitetur  imprimis  aer  humi- 
dus,  nebulosus,  palludosus,  arceantur  omnes  ambulationes  ad 
rippas  et  littora  fluviorum.  Ad  recidivam  febris  interinit.  en- 
demicae praecavendam  celebratur  climatis  commutatio.  Victus 
sit  digestu  facilis  constans  in  iuscuHs  concentratis , oleribus 
et  fructibus  coctis  aromate  conditis,  quoad  dosim  parcus  et 
moderatus  repetitis  potius  vicibus  sumraendus.  Caveant  conva- 
lescentes ab  usu  nutrimentorum  illorum , quae  vires  digestri- 
ces  dejiciunt , uti : fructus  horrei  recentes , carnes  suillae , 
pisces,  caseus,  ova  cocta  dura.  Videndum  generatim,  ut  re- 
gimen diaeteticum  characteri  morbi  exantlati,  eiusqiie  variae 
complicationi  apte  adcommodetur.  Denique  ipsam  curam  psy- 
chicam in  auxilium  vocare  multum  iuvat,  quum  imiginationia 
imperium  in  provocandis  recidivis  abunde  constet.  Si  recidi- 
vantium  historiae  considerantur , patet  diem,  imo  et  horas 
recidivae  incidere  in  dies  et  horas,  quibus  febris  invadere 
solebat.  Quare  medici  erit  animum  aegri  ita  disponere , ut  ia 
alia  quaeque  laetiora  attentionem  suam  dirigat. 

^ Quod  innumeros  illos , qui  febres  interinit.  excij)ere  so- 
lent, attinet  morbos  posthumos,  ut:  tumores  oedemafosi, 
hydropes,  infarctus  viscerum  abdominalium,  icterus,  tussis 
chronica,  asthma,  phtises,  et  alia  plura;  haec  mala  assidu- 
am, longaevam  et  taediosam  saepe  efflagitant  medici  curam, 
quam  hic  speciatim  exponere  locus  non  est,  cnm  ea  alioquin 
ad  forum  nosologiae  specialis  spectent.  Hoc  attamen  monen- 
dum habeo,  ut  in  curandis  his  febrium  intermit,  sequelis  me- 
dicus semper  ad  eoexistentem  diathesim  febrilem  respiciat, 
quae  diathesis  optatae  posthumorum  sanationi  frequenter  ob- 
stare solet. 

.1 

§.  32. 

. Pertractatis  praecipuis  pyrexiarum  speciebus  quoad  cu- 
randos ex  iis  convalescentes,  restaret  adhuc  chroiiicoruru 
quoque  morborum  inflnitum  agmen  specialius  exponere.  Ast 
proh  doler!  tantum  abest,  ut  ingens  morborum  chronicorum 
cohors  hic  loci  perlustrari  possit,  ut  alia  reticere  queam  impe- 
dimenta, quibus  ab  hocce  opere  desistere  cogor.  Adtingani 
itaque  in  genere  nonnisi  praecipua  quaedam  de  his  morbis. 

Convalescentia  post  morbos  chronicos,  quae  aeque  aq 
decursus  eorum  in  diuturnum  excurrit  tempus , totius  corpo- 
ris debilitatem  debellandam  medicis  imponit.  Omissis  medica- 
mentis , quae  ex  leniter  roborantibus , stimulantibus  et  spiri- 
tuosis  petuntur,  et  quae  omnis  medicorum  prudentia  sua  ca- 
sui adcommodata  seliget , in  sex  sic  dictas  res  naturales  at- 
tentionem dirigemus.  , 

Diaeta  in  individuis  morbos  diuturnos  perpessis  non  sit 
nimis  stricta;  minime  tamen  obliviscendum  eandem  viribus 
primarum  viarum  languentibus  accomodandam  esse , ac  proin 
cibi  digestu  facillimi,  nutrientes  parce  quidem  sed  repetitis 
vicibus  porrigantur  oportet. 

Aere  utantur  libero , puro , sereno ; alias  sub  diaeta  et- 
iam optima  vix  unquam  recuperabit  vires  debilis  convalescens 
quod  praecipue  de  phtysicis  valet , item  de  asthmaticis , ra- 
chiticis , hystericis  et  hypochondriacis. 

Motus  exerceatur  primo  passivus , hinc  vectio  in  curru  ; 
serius  activus  vires  tamen  minime  excedens , uti  ambulatio  ^ 
rusticatio , variae  laborum  species , quibus  omnibus  vires 
aegri  roborantur.  Ast  labores,  et  adstrictjones  mentis  sy- 
' sthema  nervosum  afficientes  per  longius  tempus  evitari  debent. 

Somnus  concedatur  quidquam  largior,  sed  aetati,  sexui, 
vitae  generi , consvetudini , et  iacturae  virium  consentaneus , 
nunquam  diu  protrahendus , neque  semel  expergefactus  diu- 
tius in  stragulis  volvatur , ne  debilitas  virium  iusto  magis  au- 
gentur. 

Alvus  sedulo  aperta  teneatur  necesse  est  in  convalescen- 
tibus ex  morbis  chronicis , imprimis  ex  affectionibus  cepha- 
licis, haemorrhoidalibus,  obstructionibus  viscerum  abdomi- 
nalium , ictero , asthmate. 

Balnea , a tepidis  ad  frigida  pedetentim  transgrediendo, 
in  morbis  ex  laxitate  inductis,  in  convulsionibus,  epilepsia, 
chorea  Sti.  Viti , abusu  veneris  insignes  promerentur  laudes* 

Vestimentorum  aeque  ratio  habenda , prae  ceteris  post 
affectiones  rheumaticas,  arthriticas;  eadem  convalescens  cli- 
mati , athmosphaerae  vicissitudini , aliisque  circumstantiis  ac- 
commodet, strenuainque  servet  totius  corporis  munditiem 
Inecesse  est, 

I . 


'Fheses  defendendae* 


1.  Omnis  ars  ingenio  et  dexteritate  artificis  maiorem , aut 

minorem  gloriae  gradum  adtingit ; hinc  et 

2.  Medicina,  qua  ars,  per  medicos  celebritatem  adquirere, 

vel  profanari  potest. 

3.  Negligens  medici  cura  circa  convalescentes  plus  saepe 

damni , quam  eadem  circa  aegros  adfert ; quia 

4.  Auctocratia  naturae  in  morbo  recens  nato  saepe  admo- 

dum viget , in  recidivo  vero  morbo  saepissime  debilis 

adparet. 

5.  Hahnemannus  novam  et  precarium  suum  cysthema  certe 

haud  construxisset,  si  magis  incubuisset  in  med.cmam 

practicam,  quam  in  theoreticam. 

6.  Diagnosis  morborum  pectoris  imprimis  organi^rum  se- 

lummodo  percussionis  et  auscultationis  ope  rite  deter- 

minari  potest 

T.  Formula  faraginem  medicamentorum  continens  infirmita- 
tem diagnoscos  arguit,  ac  saepius  nocet 
8.  Fiducia  aegri  in  medicum  potens  sistit  remedium. 

9 Nihil  magis  medicinae  perfectioni , et  veritatis  in  eadem 
■ cognitioni  obest,  quam  unam  pertinaciter  sequi  sectam, 
et  in  unius  iurare  verba  magistri. 

10.  Non  aetas,  sed  indicium  facit  medicum.  . 

,1.  Symptomata  venerea  quum  evanuerin  , <ep 

sanatione  certus  adhuc  non  sis. 


